###### sfiga

###### ΠΑΝΕΠΙΣΤΗΜΙΟ ΑΙΓΑΙΟΥ

**Κεντρική Διεύθυνση Σπουδών και Φοιτητικής Μέριμνας**

03.09.2024

**ΑΝΑΚΟΙΝΩΣΗ**

**ΑΝΩΤΑΤΗ ΔΙΑΡΚΕΙΑ ΦΟΙΤΗΣΗΣ**

Σας ενημερώνουμε ότι σχετικά με την ανώτατη διάρκεια φοίτησης ισχύουν τα εξής:

1. **Για τους φοιτητές και τις φοιτήτριες που εισάγονται από το ακαδημαϊκό έτος 2022-2023 και εξής:**

Η ανώτατη διάρκεια φοίτησης σε ένα πρόγραμμα σπουδών πρώτου κύκλου με ελάχιστη διάρκεια οκτώ (8) ακαδημαϊκών εξαμήνων (τέσσερα (4) ακαδημαϊκά έτη) για την απονομή του τίτλου σπουδών, είναι ο χρόνος αυτός, προσαυξημένος κατά τέσσερα (4) ακαδημαϊκά εξάμηνα (δύο (2) ακαδημαϊκά έτη). Σε πρόγραμμα σπουδών του οποίου ο ελάχιστος χρόνος υπερβαίνει τα οκτώ (8) ακαδημαϊκά εξάμηνα, η ανώτατη διάρκεια φοίτησης είναι ο ελάχιστος χρόνος σπουδών, προσαυξημένος κατά έξι (6) ακαδημαϊκά εξάμηνα (τρία (3) ακαδημαϊκά έτη).

**Ως εκ τούτου,** **οι φοιτητές/τριες εισαγωγής 2022-2023 οφείλουν να ολοκληρώσουν τις σπουδές τους μέχρι και:**

* **το ακαδημαϊκό έτος 2027-2028 (συμπεριλαμβανομένης και της εξεταστικής περιόδου Σεπτεμβρίου 2028) για τα τετραετούς φοίτησης Τμήματα,**
* **το ακαδημαϊκό έτος 2029-2030 (συμπεριλαμβανομένης και της εξεταστικής περιόδου Σεπτεμβρίου 2030) για τα πενταετούς φοίτησης Τμήματα (ΤΜΠΕΣ, ΤΜΣΠΣ, ΤΜΟΔ).**

**Οι φοιτητές/τριες εισαγωγής 2023-2024 οφείλουν να ολοκληρώσουν τις σπουδές τους μέχρι και:**

* **το ακαδημαϊκό έτος 2028-2029 (συμπεριλαμβανομένης και της εξεταστικής περιόδου Σεπτεμβρίου 2029) για τα τετραετούς φοίτησης Τμήματα,**
* **το ακαδημαϊκό έτος 2030-2031 (συμπεριλαμβανομένης και της εξεταστικής περιόδου Σεπτεμβρίου 2031) για τα πενταετούς φοίτησης Τμήματα (ΤΜΠΕΣ, ΤΜΣΠΣ, ΤΜΟΔ).**

**Οι φοιτητές/τριες εισαγωγής 2024-2025 οφείλουν να ολοκληρώσουν τις σπουδές τους μέχρι και:**

* **το ακαδημαϊκό έτος 2029-2030 (συμπεριλαμβανομένης και της εξεταστικής περιόδου Σεπτεμβρίου 2030) για τα τετραετούς φοίτησης Τμήματα,**
* **το ακαδημαϊκό έτος 2031-2032 (συμπεριλαμβανομένης και της εξεταστικής περιόδου Σεπτεμβρίου 2032) για τα πενταετούς φοίτησης Τμήματα (ΤΜΠΕΣ, ΤΜΣΠΣ, ΤΜΟΔ).**

1. **Για τους φοιτητές και τις φοιτήτριες**

**α) εισαγωγής το ακαδημαϊκό έτος 2021-2022 αλλά και**

**β) για αυτούς/ές που κατά το ακαδημαϊκό έτος 2020-2021 δεν είχαν υπερβεί τον ελάχιστο χρόνο φοίτησης (αφορά σε φοιτητές/τριες που κατά το ακαδημαϊκό έτος 2020-2021 φοιτούσαν από το 1ο έως και το 4ο έτος για τα τετραετούς φοίτησης Τμήματα, και από το 1ο έως και το 5ο έτος για τα πενταετούς φοίτησης Τμήματα):**

Η ανώτατη διάρκεια φοίτησης σε ένα πρόγραμμα σπουδών πρώτου κύκλου με ελάχιστη διάρκεια οκτώ (8) ακαδημαϊκών εξαμήνων (τέσσερα (4) ακαδημαϊκά έτη) για την απονομή του τίτλου σπουδών, είναι ο χρόνος αυτός, προσαυξημένος κατά τέσσερα (4) ακαδημαϊκά εξάμηνα (δύο (2) ακαδημαϊκά έτη). Σε πρόγραμμα σπουδών του οποίου ο ελάχιστος χρόνος φοίτησης είναι τα δέκα (10) ακαδημαϊκά εξάμηνα, η ανώτατη διάρκεια φοίτησης είναι ο ελάχιστος χρόνος σπουδών, προσαυξημένος κατά έξι (6) ακαδημαϊκά εξάμηνα (τρία (3) ακαδημαϊκά έτη).

Ο υπολογισμός της ανώτατης διάρκειας φοίτησης εφαρμόζεται από την έναρξη του ακαδημαϊκού έτους 2021-2022 και έπειτα.

**Ως εκ τούτου, οι ανωτέρω φοιτητές/τριες οφείλουν να ολοκληρώσουν τις σπουδές τους μέχρι και:**

* **το ακαδημαϊκό έτος 2026-2027 (συμπεριλαμβανομένης και της εξεταστικής περιόδου Σεπτεμβρίου 2027) για τα τετραετούς φοίτησης Τμήματα,**
* **το ακαδημαϊκό έτος 2028-2029 (συμπεριλαμβανομένης και της εξεταστικής περιόδου Σεπτεμβρίου 2029) για τα πενταετούς φοίτησης Τμήματα (ΤΜΠΕΣ, ΤΜΣΠΣ, ΤΜΟΔ).**

1. **Οι φοιτητές και οι φοιτήτριες που κατά το ακαδημαϊκό έτος 2020 - 2021 είχαν υπερβεί τον ελάχιστο χρόνο φοίτησης (αφορά σε φοιτητές/τριες που κατά το ακαδημαϊκό έτος 2020-2021 φοιτούσαν στο 5ο ή σε μεγαλύτερο έτος για τα τετραετούς φοίτησης Τμήματα και στο 6ο ή σε μεγαλύτερο έτος για τα πενταετούς φοίτησης Τμήματα**:

Διαθέτουν για την ολοκλήρωση των σπουδών τους χρόνο ίσο προς την ελάχιστη χρονική διάρκεια φοίτησης, δηλαδή οκτώ (8) ακαδημαϊκά εξάμηνα (τέσσερα (4) ακαδημαϊκά έτη) για τα τετραετούς φοίτησης Τμήματα, και δέκα (10) ακαδημαϊκά εξάμηνα (πέντε (5) ακαδημαϊκά έτη) για τα πενταετούς φοίτησης Τμήματα, από την έναρξη του ακαδημαϊκού έτους 2021-2022 και εξής.

**Ως εκ τούτου, οι ανωτέρω φοιτητές/τριες οφείλουν να ολοκληρώσουν τις σπουδές τους μέχρι και:**

* **το ακαδημαϊκό έτος 2024-2025 (συμπεριλαμβανομένης και της εξεταστικής περιόδου Σεπτεμβρίου 2025)** **για τα τετραετούς φοίτησης Τμήματα,**
* **το ακαδημαϊκό έτος 2025-2026 (συμπεριλαμβανομένης και της εξεταστικής περιόδου Σεπτεμβρίου 2026) για τα πενταετούς φοίτησης Τμήματα (ΤΜΠΕΣ, ΤΜΣΠΣ, ΤΜΟΔ).**

Τα ανωτέρω περιγράφονται πιο αναλυτικά στο αρχείο "ΠΙΝΑΚΑΣ ΑΝΩΤΑΤΗΣ ΔΙΑΡΚΕΙΑΣ ΦΟΙΤΗΣΗΣ" στο οποίο υπάρχουν 2 πίνακες, ένας για τα Τμήματα 4ετούς φοίτησης κι ένας για τα Τμήματα 5ετούς φοίτησης, και παρακαλούμε να μελετήσετε τον πίνακα που σας αφορά.

Σε κάθε περίπτωση, για περισσότερες διευκρινίσεις παρακαλούμε να απευθύνεστε στη Γραμματεία του Τμήματός σας, στην οποία υπάρχουν πληροφορίες για τη φοίτησής σας που ενδέχεται να επηρεάζουν τον χρόνο της ολοκλήρωσης των σπουδών σας (π.χ. διακοπή/αναστολή φοίτησης, μερική φοίτηση κ.τ.λ.).

Από την ΚΔΣΦΜ